பிறந்தநாள் வாழ்த்து  - காதல் கவிதை

என்று, எப்படி, எதனால் 
  அறிமுகமானோம்? 
 நிச்சயமாய் நினைவில்லை 
  நான் 
  களர்நிலம் எனத் தெரிந்திருந்தும் 
  சலிக்காமல் என்னில் 
  உரமேற்றி நீர்ப்பாய்ச்சி 
 உகப்பாக்கினாய் ! 
 கல் எனத் தெரிந்திருந்தும் 
 காத்திருந்து காத்திருந்து 
  கைவலிக்க கைவலிக்க 
  கவிதை செதுக்கினாய் ! 
 எத்தனை முரண்பாடுகள்? 
 எத்தனை ஒழுக்கக் கேடுகள்? 
 விகாரங்கள், விரிசல்கள் ? 
 இத்தனை இருந்தும் 
  இன்றளவும் இறுக்கமாய் 
  உன்னில் என்னை 
 ஊற்றி வைத்திருக்கிறாய் 
  இப்படி இன்னும் 
  எத்தனையோ எத்தனையோ . 
 எழுதிக் கொண்டே போனால் 
 மறந்துவிடுவேன் உன்னை வாழ்த்த . 
 பிறந்தநாள் வாழ்த்துக்கள் !